17 772 871 (62ste)
16 341 929
22 / km2 (194ste)
56 / myl2
$355,423 miljard (43ste)
$20 105 (55ste)
$277,196 miljard (38ste)
$15 791 (49ste)
Die Mapuche was die oorspronklike bevolking van die sentrum en suide van Chili.
Die eerste spore van menslike vestigings is in Monte Verde gevind en is meer as 15 000 jaar oud. Vanaf 1493 tot 1527 het die noorde van die huidige Chili tot die Inka-ryk behoort. Die Mapuche het baie pogings wat die Inkas onderneem het om die gebied te verower, ten spyte van hul gebrek van staatsorganisasie suksesvol weerstaan. Hulle het teen Sapa Inka Tupac Yupanqui en sy weermag geveg. Die gevolg van die bloedige drie-dae-konfrontasie wat as slag van die Maule bekend staan was dat die Inka se verowering van Chileense gebiede aan die Maule-rivier geëindig het.
Die Spaanse koloniale bewind[wysig]
Pedro de Valdivia stig Santiago de Chile - skildery deur Pedro Lira in 1889.
Pedro de Valdivia, eerste koninklike goewerneur van Chili (1540–1547).
Nadat Christophorus Columbus die Amerikas in 1492 vir Spanje ontdek het, het die Europese verkenning en verowering van die twee kontinente begin. In 1520 het die Portugese ontdekkingsreisiger Ferdinand Magellaan in diens van Spanje die Straat van Magellaan tydens sy omseiling van die wêreld ontdek. Die naaste Europeërs, wat die gebied van Chili bereik het, was Diego de Almagro el Mozo, ’n Spaanse conquistador en mededinger van Francisco Pizarro, en sy gevolgskap. Hulle het in 1535 vanaf Peru op die soek ná goud tot die suide marsjeer, maar is deur die inheemse bevolking teruggedryf. Die eerste blywende Europese nedersetting Santiago de Chile is op 12 Februarie 1541 deur Pedro de Valdivia gestig. Sedert 1542 het Chili deel uitgemaak van die Vise-Koninkryk Peru.
Hoewel die Spanjaarde die omvattende goud- en silwer-rykdom wat hulle gesoek het nie gevind het nie, het hulle die landbou-potensiaal van Chili se sentrale vallei erken. Dus het Chili ’n belangrike verskaffingsvennot van landbougoedere vir andere Spaanse kolonies geword.
Danksy die weerstand van die Mapuche-bevolking kon die Spanjaarde die suidelike gebiede nie verower nie. Die konflik, wat as Arauco-oorlog bekend staan, was ’n lang stryd, waarin vreedsame fases met skermutselinge ge